title: 2011 m. rugpjūčio 22 d. Komisijos įgyvendinimo reglamentas (ES) Nr. 895/2011, kuriuo patvirtinami reikšmingi saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai ( Pimiento Asado del Bierzo (SGN))

text:
8.9.2011

               LT

               Europos Sąjungos oficialusis leidinys

               L 231/5

         KOMISIJOS ĮGYVENDINIMO REGLAMENTAS (ES) Nr. 895/2011
   2011 m. rugpjūčio 22 d.
   kuriuo patvirtinami reikšmingi saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Pimiento Asado del Bierzo (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               remdamasi Reglamento (EB) Nr. 510/2006 9 straipsnio 1 dalies pirma pastraipa, Komisija išnagrinėjo Ispanijos pateiktą saugomos geografinės nuorodos Pimiento Asado del Bierzo, kuri įregistruota Komisijos reglamentu (EB) Nr. 2400/96 (2), iš dalies pakeistu Reglamentu (EB) Nr. 417/2006 (3), specifikacijos pakeitimo paraišką;

               (2)

               pagal Reglamento (EB) Nr. 510/2006 9 straipsnio nuostatas šie pakeitimai yra esminiai, todėl pakeitimų paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 6 straipsnio 2 dalies pirmoje pastraipoje. Prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šie pakeitimai turi būti patvirtinti,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbti šio reglamento priede nurodyto pavadinimo specifikacijos pakeitimai patvirtinami.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 22 d.

            Komisijos vardu, Pirmininko vardu

         Cecilia MALMSTRÖM

            Komisijos narė

      (1)  OL L 93, 2006 3 31, p. 12.

      (2)  OL L 327, 1996 12 18, p. 11.

      (3)  OL L 72, 2006 3 11, p. 8.

      (4)  OL C 321, 2010 11 26, p. 18.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdinės kultūros

      ISPANIJA
      Pimiento Asado del Bierzo (SGN)


title: 2012 m. gegužės 14 d. Komisijos įgyvendinimo reglamentas (ES) Nr. 411/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
15.5.2012

               LT

               Europos Sąjungos oficialusis leidinys

               L 126/6

         KOMISIJOS ĮGYVENDINIMO REGLAMENTAS (ES) Nr. 411/2012
   2012 m. gegužės 14 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 14 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  97,8

                  MA

                  69,7

                  TR

                  113,1

                  ZZ

                  93,5

                  0707 00 05

                  JO

                  200,0

                  TR

                  128,9

                  ZZ

                  164,5

                  0709 93 10

                  JO

                  225,1

                  TR

                  96,3

                  ZZ

                  160,7

                  0805 10 20

                  EG

                  54,4

                  IL

                  60,7

                  MA

                  45,4

                  TR

                  44,3

                  ZZ

                  51,2

                  0805 50 10

                  TR

                  52,0

                  ZA

                  142,0

                  ZZ

                  97,0

                  0808 10 80

                  AR

                  113,9

                  BR

                  86,9

                  CA

                  156,6

                  CL

                  104,5

                  CN

                  117,2

                  MK

                  29,3

                  NZ

                  136,5

                  US

                  166,1

                  UY

                  87,3

                  ZA

                  95,0

                  ZZ

                  109,3

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. lapkričio 29 d. Komisijos įgyvendinimo reglamentas (ES) Nr. 1236/2011, kuriuo iš dalies keičiamos Reglamento (EB) Nr. 1828/2006 nuostatos, susijusios su investicijomis, kurioms naudojamos finansų inžinerijos priemonės

text:
30.11.2011

               LT

               Europos Sąjungos oficialusis leidinys

               L 317/24

         KOMISIJOS ĮGYVENDINIMO REGLAMENTAS (ES) Nr. 1236/2011
   2011 m. lapkričio 29 d.
   kuriuo iš dalies keičiamos Reglamento (EB) Nr. 1828/2006 nuostatos, susijusios su investicijomis, kurioms naudojamos finansų inžinerijos priemonės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. liepos 11 d. Tarybos reglamentą (EB) Nr. 1083/2006, nustatantį bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinantį Reglamentą (EB) Nr. 1260/1999 (1), ypač į jo 44 straipsnio trečią pastraipą,
   kadangi:

               (1)

               ekonomikos krizė Sąjungai daro didesnį poveikį nei bet kada iki šiol ir reikia dėti daugiau pastangų, kad būtų užtikrintas ekonomikos augimas ir darbo vietų kūrimas;

               (2)

               investicijos į įmones padeda didinti ekonomikos augimą, konkurencingumą ir kurti darbo vietas;

               (3)

               reikia sustiprinti įmonių rėmimo priemones. Tokiomis priemonėmis įmonėms turėtų būti suteikiama daugiau galimybių investuoti naudojantis finansų inžinerijos priemonėmis, kaip nustatyta 2006 m. gruodžio 8 d. Komisijos reglamento (EB) Nr. 1828/2006, nustatančio Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, ir Europos Parlamento bei Tarybos reglamento (EB) Nr. 1080/2006 dėl Europos regioninės plėtros fondo (2), įgyvendinimo taisykles, 43 straipsnio 1 dalies a punkte, ir šios priemonės turėtų būti taikomos ne tik besisteigiančioms įmonėms, veiklą pradedančioms ar besiplečiančioms įmonėms;

               (4)

               investuoti reikėtų tik į tokią veiklą, kurią finansų inžinerijos priemonių valdytojai laiko potencialiai ekonomiškai naudinga, t. y. tik tokiomis aplinkybėmis, kai dėl finansų sektoriaus nepakankamo likvidumo ekonomiškai stiprioms įmonėms gali tekti nutraukti verslo veiklą;

               (5)

               tokios priemonės turėtų būti taikomos tik grąžinamosioms investicijoms ar grąžinamųjų investicijų garantijoms, suteiktoms įsigaliojus šiam reglamentui, kurios yra atitinkamuose finansavimo susitarimuose numatytų investicijų strategijų dalis. Finansavimo susitarimuose, sudarytuose prieš įsigaliojant šiam reglamentui, turėtų būti numatytos pereinamojo laikotarpio nuostatos, pagal kurias investicijų strategija turėtų būti atitinkamai pakoreguota;

               (6)

               Fondų koordinavimo komitetas nubalsavo nuomonės apie šiuo reglamentu nustatomas priemones nepateikti,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1828/2006 45 straipsnis pakeičiamas taip:

      „45 straipsnis
      Papildomos nuostatos, taikomos įmonėms skirtoms finansų inžinerijos priemonėms
      Įmonėms skirtomis finansų inžinerijos priemonėmis, kaip nustatyta 43 straipsnio 1 dalies a punkte, investuojama tik į tokią veiklą, kurią finansų inžinerijos priemonių valdytojai laiko potencialiai ekonomiškai naudinga.
      Finansų inžinerijos priemonėmis neinvestuojama į sunkumų turinčias įmones, kaip apibrėžta 2004 m. spalio 10 d. Bendrijos gairėse dėl valstybės pagalbos, skirtos padėti sunkumų turinčioms įmonėms ir jas pertvarkyti (3).

   2 straipsnis
   Finansavimo susitarimai, sudaryti iki 2011 m. gruodžio 1 d., gali būti iš dalies pakeisti, kad būtų įtrauktos grąžinamosios investicijos ar grąžinamųjų investicijų garantijos, kaip nustatyta Reglamento (EB) Nr. 1828/2006 45 straipsnyje. Vienas tokių pakeitimų – iš dalies pakeista investicijų strategija, kaip nustatyta minėto reglamento 43 straipsnio 3 dalies a punkte.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 29 d.

            Komisijos vardu

            Pirmininkas

         José Manuel BARROSO

      (1)  OL L 210, 2006 7 31, p. 25.

      (2)  OL L 371, 2006 12 27, p. 1.

      (3)  OL C 244, 2004 10 1, p. 2.“


title: 2013 m. spalio 10 d. Komisijos įgyvendinimo reglamentas (ES) Nr. 973/2013, kuriuo patvirtinamas neesminis saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Nürnberger Bratwürste / Nürnberger Rostbratwürste (SGN)]

text:
12.10.2013

               LT

               Europos Sąjungos oficialusis leidinys

               L 272/5

         KOMISIJOS ĮGYVENDINIMO REGLAMENTAS (ES) Nr. 973/2013
   2013 m. spalio 10 d.
   kuriuo patvirtinamas neesminis saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Nürnberger Bratwürste / Nürnberger Rostbratwürste (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą sakinį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Vokietijos pateiktą saugomos geografinės nuorodos Nürnberger Bratwürste / Nürnberger Rostbratwürste, kuri įregistruota Komisijos reglamentu (EB) Nr. 1257/2003 (2), specifikacijos pakeitimo paraišką;

               (2)

               paraiška susijusi su produkto aprašymo pakeitimu;

               (3)

               Komisija išnagrinėjo šį pakeitimą ir nusprendė, kad jis pagrįstas. Kadangi pakeitimas nereikšmingas, Komisija gali jį patvirtinti netaikydama Reglamento (ES) Nr. 1151/2012 50–52 straipsniuose nurodytos procedūros,

         PRIĖMĖ ŠĮ REGLAMENTĄ:
   1 straipsnis
   Saugomos geografinės nuorodos Nürnberger Bratwürste / Nürnberger Rostbratwürste specifikacija iš dalies keičiama pagal šio reglamento I priedą.
   2 straipsnis
   Bendrasis suvestinis dokumentas su pagrindiniais specifikacijos elementais pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 10 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 177, 2003 7 16, p. 3.

      I PRIEDAS
      Patvirtinamas šis saugomos kilmės vietos nuorodos „Nürnberger Bratwürste“ / „Nürnberger Rostbratwürste“ specifikacijos pakeitimas:
      Sudėties aprašyme po žodžių „ne iki galo nuriebalinta kiauliena“ turi būti pridėtas šis tekstas: riebi mėsa, ypač kiaulienos šoninė, pažandė, pažandės riebalai, nugarinė ir nugarinės riebalai.

                  1.

                  Šio pakeitimo prireikė dėl naujų taisyklių, susijusių su maisto produktų sudedamųjų dalių ženklinimu etiketėmis (Kiekybinė sudedamosios dalies deklaracija, angl. Quantitative Ingredient Declaration, QUID), kurios buvo nustatytos 2001 m. lapkričio 26 d. Komisijos direktyva 2001/101/EB, iš dalies keičiančia Ženklinimo etiketėmis direktyvą, t. y. Europos Parlamento ir Tarybos direktyvą 2000/13/EB. Ženklinimo etiketėmis direktyvos I priede dabar nurodoma, kad sudedamoji dalis gali būti apibūdinta kaip „… mėsa“ tik jei joje esantis riebalų ir jungiamojo audinio kiekis neviršija nurodyto kiekio. Kiaulienos atveju riebalų kiekis negali viršyti 30 %, o jungiamasis audinys – 25 %. Šią ribinę vertę viršijančią sudedamąją dalį privaloma apibūdinti, pvz., kaip „riebią mėsą“.
                  „Nürnberger Bratwürste“ / „Nürnberger Rostbratwürste“ receptu leidžiamas didesnis nei 30 % riebalų kiekis. Specifikacija pateikiama tik „ne iki galo nuriebalintai kiaulienai“. Pagal QUID reikalavimą šią ribą viršijantį riebalų kiekį dabar privaloma nurodyti ant pakuotės, remiantis Maisto produktų ženklinimo etiketėmis tvarkos (vok. Lebensmittel-Kennzeichnungsverordnung, LMKV) Nr. 3 3 skirsnio 1 dalimi. Šis LMKV pakeitimas pagal direktyvą nebuvo įtrauktas į „Nürnberger Bratwürste“ / „Nürnberger Rostbratwürste“ receptą ar į specifikaciją, kai ji buvo patvirtinta. Todėl, siekiant, kad produktas atitiktų naujus ženklinimo etiketėmis reikalavimus, receptą ir specifikaciją privaloma pataisyti.
                  „Nürnberger Bratwürste“ („Schutzverband Nürnberger Bratwürste“) apsaugos asociacija sutiko peržiūrėti receptą ir 2006 m. rugsėjo 28 d. pagal Reglamentą (EB) Nr. 1257/2003 pradėti specifikacijos pakeitimo procedūrą (nuorodos Nr. DPMA 398 99 002.6).

                  2.

                  Pagal paskelbtą receptą „Nürnberger Bratwürste“ / „Nürnberger Rostbratwürste“ paprastai gaminamos iš šoninės, šoninės riebalų, pažandės, pažandės riebalų, nugarinės arba nugarinės riebalų. Šios sudedamosios dalys yra pagrindiniai komponentai, lemiantys dešrelių tekstūrą ir jos tolygumą. Be šių sudedamųjų dalių maltos mėsos produktas kepant labai sudžiūtų ir sutrupėtų. Riebi mėsa taip pat labai lemia produkto skonį, sustiprintą aštriais niuansais, kurių suteikia „Nürnberger Bratwürste“ / „Nürnberger Rostbratwürste“ būdingi prieskoniai.
                  Išsamesnio sąrašo paskirtis – patikslinti sudedamąsias dalis. Vokietijoje nėra bendro šios srities ekspertų susitarimo dėl termino „ne iki galo nuriebalinta kiauliena“. Kai kas laikosi nuomonės, kad „ne iki galo nuriebalintoje kiaulienoje“ riebalų iš viso nėra. Tai reikštų, kad „Nürnberger Bratwürste“ / „Nürnberger Rostbratwürste“ specifikacija nuo pat pradžių buvo neužbaigta. Tai grindžiama nuoroda į Vokietijos maisto produktų registro gairėse pateiktą apibrėžtį, kurioje terminai „grob entfettetes Schweinefleisch“ (ne iki galo nuriebalinta kiauliena) ir „Speck“ (riebi mėsa) yra apibrėžti atskirai.
                  Šio gairių punkto nesuvokia net priežiūros institucijos. Šiaurės Bavarijoje esanti inspekcija (vok. Landesuntersuchungsanstalt Nordbayern) taip pat prisidėjo rengiant pradinę specifikaciją ir, žinodama visas sudedamąsias dalis, nemanė, kad svarbu jas papildomai patikslinti, nepaisant anksčiau nusakytos padėties. Visos susijusios šalys natūraliai manė, kad ne iki galo nuriebalintoje kiaulienoje taip pat yra šiek tiek riebios mėsos. Kitu atveju recepte nebūtų buvę galima nurodyti 35 % riebalų kiekio ribos. Šią proporciją galima pasiekti tik tuo atveju, jei „ne iki galo nuriebalintoje kiaulienoje“ yra šiek tiek šoninės, šoninės riebalų, pažandės, pažandės riebalų, nugarinės arba nugarinės riebalų.
                  Riebios mėsos dalis recepte pirmiausia ribojama 35 % riba, taikoma riebalų kiekiui. Antra, ji ribojama nuostata, kuria keliama sąlyga, kad mėsos baltymo be jungiamojo audinio baltymo (angl. MPFCP) negali būti mažiau nei 12 %. Kadangi riebioje mėsoje MPFCP kiekis vidutiniškai siekia vos 8 %, didesnį, t. y. mažiausiai 12 %, MPFCP kiekį galutiniame produkte galima pasiekti tik derinant su ypač liesa, aukštos kokybės mėsa su tokiu MPFCP kiekiu, kuris gerokai viršija 12 %. Todėl nurodant mažiausią MPFCP kiekį recepte riebios mėsos kiekis ribojamas. Todėl termino „ne iki galo nuriebalinta kiauliena“ apibrėžties, kuri naudojama recepte, nereikia interpretuoti pagal gaires. Pagal patį receptą akivaizdu, kad terminas jame vartojamas kita prasme nei gairėse.
                  Be to, gairės nėra privalomos. Pripažinta, kad gairėmis neatspindimos vartotojų ar šios srities specialistų nuomonės, nes rengiant gaires jų nuomonės nebuvo prašoma. Gairėmis veikiau atspindimos tam tikrų suinteresuotųjų subjektų nuomonės. Iš tiesų gairės labai skiriasi nuo tradicinių gamybos būdų. Tai buvo akivaizdu dar rengiant „Nürnberger Bratwürste“ / „Nürnberger Rostbratwürste“ SGN specifikaciją, nes joje aprašyta „Nürnberger Bratwürste“ / „Nürnberger Rostbratwürste“ sudėtis labai skyrėsi nuo tikrojo vietos gamintojų naudojamo recepto. Todėl pasibaigus registracijai gairės buvo pakeistos. Tradiciniai „Nürnberger Bratwürste“ / „Nürnberger Rostbratwürste“ gamybos būdai taip pat turėtų būti šaltinis, kuriuo remiamasi apibrėžiant sudedamąją dalį „ne iki galo nuriebalinta kiauliena“, kuri naudojama recepte. Jame paprastai naudojamos sudedamosios dalys – „šoninė, šoninės riebalai, pažandė, pažandės riebalai, nugarinė arba nugarinės riebalai“. Kad visoms šalims būtų aišku, dabar sudedamosios dalys, t. y. „riebi mėsa, ypač kiaulienos šoninė, šoninės riebalai, pažandė, pažandės riebalai, nugarinė ir nugarinės riebalai“, bus tiksliai išvardytos recepte.

      II PRIEDAS

         Suvestinis bendrasis dokumentas

      2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)

         „NÜRNBERGER BRATWÜRSTE“ / „NÜRNBERGER ROSTBRATWÜRSTE“

      EB Nr. DE-PGI-0105-0184-28.09.2010

         SGN (X) SKVN ()

      1.   Pavadinimas

      „Nürnberger Bratwürste“ / „Nürnberger Rostbratwürste“
      2.   Valstybė narė arba trečioji šalis

      Vokietija
      3.   Žemės ūkio produkto arba maisto produkto aprašymas

      3.1.   Produkto rūšis

                  Klasė 1.2.

                  Mėsos produktai (virti, sūdyti, rūkyti ir kt.)

            3.2.   Produkto, kuriam taikomas 1 punkte nurodytas pavadinimas, aprašymas

      7–9 cm ilgio ant grotelių kepamos dešrelės, plonu avių žarnų apvalkalu, vidutiniškai sukapotos; vienos šviežios dešrelės svoris maždaug 20–25 g.
      Sudėtis
      Ne iki galo nuriebalinta kiauliena, riebi mėsa, ypač kiaulienos šoninė, šoninės riebalai, pažandė, pažandės riebalai, nugarinė ir nugarinės riebalai, be užpildo, nekonservuota (išskyrus rūkytas „Bratwürste“), prieskonių mišinys pagal tradicinį receptą gali skirtis, ypač įprastas prieskonis – mairūnai; privalo būti ne mažiau kaip 12 % mėsos baltymo be jungiamojo audinio baltymo, o visas riebalų kiekis ne daugiau kaip 35 %; mėsos baltymo be jungiamojo audinio baltymo kiekis mėsos baltyme procentais turi sudaryti ne mažiau kaip 75 % tūrio (histochemiškai) ir ne mažiau kaip 80 % (chemiškai).
      3.3.   Žaliavos (taikoma tik perdirbtiems produktams)

      Riebi mėsa, ypač kiaulienos šoninė, pažandė, pažandės riebalai, nugarinė ir nugarinės riebalai; galutinio produkto riebalų kiekis negali viršyti 35 %, mėsos baltymo be jungiamojo audinio baltymo (MPFCP) negali būti mažiau kaip 12 %; prieskonių mišinys, ypač mairūnai; avių žarnų apvalkalas.
      3.4.   Pašarai (taikoma tik gyvūniniams produktams)

      —
      3.5.   Specialūs gamybos veiksmai, atliktini nustatytoje geografinėje vietovėje

      Visi „Nürnberger Bratwürste“ / „Nürnberger Rostbratwürste“ gamybos etapai vyksta nustatytoje geografinėje vietovėje. Tai:

                  —

                  mėsos smulkinimas malant arba kapojant,

                  —

                  susmulkintos mėsos maišymas ir maišymas su prieskoniais, siekiant išgauti dešrelės mišinį,

                  —

                  avių žarnų apvalkalų kimšimas.

            3.6.   Specialios pjaustymo, trynimo, pakavimo ir kt. taisyklės

      —
      3.7.   Specialios ženklinimo etiketėmis taisyklės

      —
      4.   Glaustas geografinės vietovės apibūdinimas

      Niurnbergo miesto vietovė.
      5.   Ryšys su geografine vietove

      5.1.   Geografinės vietovės ypatumai

      „Bratwürste“ gamyba Niurnberge – šimtmečių senumo tradicija, kuri, įrodyta, siekia 1313 m. Būdingas „Nürnberger Bratwürste“ / „Nürnberger Rostbratwürste“ ilgio ir svorio sumažinimas gali siekti bent 1573 m. Niurnbergo vietovė, kurioje susikerta du svarbūs prekybos maršrutai, reiškė, kad rytietiškų prieskonių dešrelių gamybai Niurnberge buvo galima gauti nuo senų laikų.
      Dabartinė „Bratwurst“ gamybos tradicija Niurnberge turi garsią praeitį. Pavyzdžiui, „Nürnberger Bratwürste“ / „Nürnberger Rostbratwürste“ labai vertino Gėtė ir Žanas Polis. St. Sebaldo vietovėje buvusi „Bratwurst-Glöcklein“ buvo viena žymiausių užeigų 19-ojo amžiaus Vokietijoje; ji buvo skirta ne tik aristokratams ir plutokratams, bet buvo ir pagrindinė kiekvieno miesto lankytojo sustojimo vieta.
      5.2.   Produkto ypatumai

      „Nürnberger Bratwürste“ / „Nürnberger Rostbratwürste“ išsiskiria savo neįprastai maža forma ir dvelkia mairūnais. Jos atitinka ilgai tikrintą aukštos kokybės standartą, yra žinomos gerokai už Niurnbergo regiono ribų ir labai vertinamos vartotojų.
      Kad jos yra žinomos ir vertinamos išduoda tai, kad į įprastinę miesto lankymo programą šiandien įtrauktas ir „Nürnberger Bratwürste“ / „Nürnberger Rostbratwürste“ valgymas vienoje iš daugybės miesto centre esančių „Bratwurstküchen“ arba „Wurstbratereien“ užeigų.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      Šimtmečių senumo „Bratwurst“ gamybos tradicija Niurnberge, ilgai tikrintas aukštos kokybės standartas ir neįprastai maža forma padėjo „Nürnberger Bratwürste“ / „Nürnberger Rostbratwürste“ išpopuliarėti ir būti vertinamai visoje Vokietijoje ir pasaulyje.
      Šis firminis produktas atsirado buvusiame imperiniame Niurnbergo mieste dėl geografinės vietovės kaip pagrindinio dviejų prekybos ir prieskonių maršrutų iš rytų Azijos, kuriais buvo atgabenami tokie prieskoniai kaip mairūnai, muskatas ir pipirai, susikirtimo. Būtent šie iš Azijos atvežti prieskoniai pirmiausia suteikė galimybę atsirasti šio produkto gamybai. Niurnbergas buvo miestas, susijęs su tolimų atstumų prekyba ir turėjo daug rafinuotų modernių tradicijų, todėl jame buvo gaminamos vis mažesnės, vis labiau ištobulintos, su daugiau prieskonių dešrelės, vėliau tapusios garsiosiomis „Nürnberger Bratwürste“.
      Priešingai nei kaimo vietovėse, mieste nuo pat pradžių buvo ypač pabrėžiama kokybė. Nors visur kitur pirmavo kiekybė, principas, kuriuo buvo grindžiama gamyba Niurnberge, buvo kokybė, o ne kiekybė, būtent todėl dešrelės tapo mažos.
      Laikymasis recepto ir kokybės normų siekia Niurnbergo miesto tarybos priežiūros taisykles. Niurnbergas gali pretenduoti į seniausios, 1300 m. siekiančiame baudžiamajame kodekse minimos maisto produktų priežiūros sistemos vietą.
      Paskelbdamas receptą, griežtai prižiūrėdamas ir leisdamas gamybą tik miesto teritorijoje Niurnbergo miestas padėjo užtikrinti, kad dešrelių ypatumai būtų jų kilmės nuoroda.
      Todėl sąsaja su geografine vietove iš pradžių buvo grindžiama geografine padėtimi, kaip pagrindiniu prieskonių ir prekybos maršrutų susikirtimu, ir anksti pradėta maisto produktų priežiūra. Todėl geografinė padėtis ir maisto produktų priežiūra bei su tuo susijusi recepto apsauga lėmė ypatingą dešrelių kokybę. Imperinis miestas ir jo platus prekybos tinklas visame pasaulyje lėmė ypatumus, kurie buvo labai gerai žinomi nuo viduramžių. Šiandien sąsaja grindžiama pripažinimu, kuriuo puikuojasi šis tradiciškai visame pasaulyje vertinamas produktas.

         Nuoroda į paskelbtą specifikaciją

      (Reglamento (EB) Nr. 510/2006 5 straipsnio 7 dalis (2))
      2007 m. lapkričio 2 d. Markenblatt Nr. 44, 7a-bb dalis, p. 20269.
      https://register.dpma.de/DPMAregister/geo/detail.pdfdownload/142

         (1)  OL L 93, 2006 3 31, p. 12. Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).

         (2)  Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų.


title: 2013 m. lapkričio 28 d. Komisijos įgyvendinimo reglamentas (ES) Nr. 1243/2013, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Dinde de Bresse (SKVN)]

text:
4.12.2013

               LT

               Europos Sąjungos oficialusis leidinys

               L 323/7

         KOMISIJOS ĮGYVENDINIMO REGLAMENTAS (ES) Nr. 1243/2013
   2013 m. lapkričio 28 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Dinde de Bresse (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Dinde de Bresse“, kuri įregistruota Komisijos reglamentu (EB) Nr. 1107/96 (2) ir 2003 m. gegužės 14 d. iš dalies pakeista Komisijos reglamentu (EB) Nr. 828/2003 (3), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas šio reglamento priede nurodyto pavadinimo specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 28 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 148, 1996 6 21, p. 1.

      (3)  OL L 120, 2003 5 15, p. 3.

      (4)  OL C 157, 2013 4 6, p. 4.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.1 klasė.   Šviežia mėsa (ir subproduktai)

      PRANCŪZIJA

         Dinde de Bresse (SKVN)


title: 2016 m. rugpjūčio 31 d. Tarybos įgyvendinimo reglamentas (ES) 2016/1442, kuriuo įgyvendinamos Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 1 ir 3 dalys

text:
1.9.2016

               LT

               Europos Sąjungos oficialusis leidinys

               L 235/1

         TARYBOS ĮGYVENDINIMO REGLAMENTAS (ES) 2016/1442
   2016 m. rugpjūčio 31 d.
   kuriuo įgyvendinamos Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 1 ir 3 dalys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 10 d. Tarybos reglamentą (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje (1), ypač į jo 17 straipsnio 1 ir 3 dalis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 10 d. Taryba priėmė Reglamentą (ES) Nr. 224/2014;

               (2)

               2016 m. rugpjūčio 23 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 2127 (2013), įtraukė du asmenis į asmenų ir subjektų, kuriems taikomos ribojamosios priemonės, sąrašą, taip pat atnaujino informaciją, susijusią su vienu asmeniu, kuriam taikomos ribojamosios priemonės;

               (3)

               todėl Reglamento (ES) Nr. 224/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 224/2014 I priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugpjūčio 31 d.

            Tarybos vardu

            Pirmininkas

         M. LAJČÁK

      (1)  OL L 70, 2014 3 11, p. 1.

      PRIEDAS

                  I.

                  Reglamento (ES) Nr. 224/2014 I priedas papildomas šiais įrašais:
                  A.   Asmenys

                                    „10.

                                 Ali KONY (alias: a) Ali Lalobo; b) Ali Mohammad Labolo; c) Ali Mohammed; d) Ali Mohammed Lalobo; e) Ali Mohammed Kony; f) Ali Mohammed Labola; g) Ali Mohammed Salongo; h) Ali Bashir Lalobo; i) Ali Lalobo Bashir; j) Otim Kapere; k) „Bashir“; l) „Caesar“; m) „One-P“; n) „1-P“

                                    Pareigos: Vadovo pavaduotojas, Viešpaties pasipriešinimo armija

                                    Gimimo data: a) 1994 m.; b) 1993 m.; c) 1995 m.; d) 1992 m.

                                    Addresas: Kafia Kingi (teritorija, esanti Sudano ir Pietų Sudano pasienyje, kurios galutinis statusas dar turi būti nustatytas).

                                    Įtraukimo į sąrašą data:2016 m. rugpjūčio 23 d.

                                    Kita informacija:

                                 Ali Kony yra į sąrašą įtraukto subjekto –Viešpaties pasipriešinimo armijos (VPA) (CFe.002) – vadovo pavaduotojas ir į sąrašą įtraukto asmens – VPA vadovo Joseph Kony (CFi.009) – sūnus. Ali į vadovavimo VPA hierarchiją įtrauktas 2010 m. Jis priklauso vyresniųjų VPA pareigūnų, kurie dirba kartu su Joseph Kony, grupei.

                                    Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                                 Ali Kony į sąrašą buvo įtrauktas 2016 m. rugpjūčio 23 d. pagal Rezoliucijos 2262 (2016) 12 punktą ir 13 punkto d ir g papunkčius, kadangi jis „dalyvauja veiksmuose, keliančiuose grėsmę taikai, stabilumui ar saugumui CAR, arba remia tokius veiksmus“; „teikia paramą ginkluotoms grupuotėms ar nusikaltėlių tinklams neteisėtai naudodamas gamtos išteklius, įskaitant deimantus, auksą, laukinės gamtos išteklius ir produktus, arba jais prekiaudamas CAR arba iš jos“; „yra Komiteto į sąrašą pagal Rezoliucijos 2134 (2014) arba šios rezoliucijos 36 arba 37 punktą įtraukto subjekto vadovas arba teikė paramą Komiteto į sąrašą pagal Rezoliucijos 2134 (2014) arba šios rezoliucijos 36 arba 37 punktą įtrauktam asmeniui ar subjektui arba į sąrašą įtrauktam asmeniui ar subjektui nuosavybės teise priklausančiam ar jo kontroliuojamam subjektui, veikė jo naudai, jo vardu arba jo nurodymu.“
                                 Ali Kony laikomas potencialiu Joseph Kony kaip VPA vadovo pareigų perėmėju. Ali vis aktyviau dalyvauja planuojant VPA veiklą ir laikomas Joseph Kony kontaktiniu asmeniu. Be to, Ali yra VPA žvalgybos pareigūnas, kuris vadovauja iki 10 pavaldinių.
                                 Ali ir jo brolis Salim Kony yra atsakingi už drausmės užtikrinimą Viešpaties pasipriešinimo armijoje. Žinoma, kad abu broliai priklauso artimiausiam Joseph Kony vadovavimo ratui ir atsako už Kony įsakymų vykdymą. Abu yra priėmę drausminių sprendimų dėl VPA narių, kurie nepakluso VPA taisyklėms, nubaudimo ar nužudymo. Remdamiesi Joseph Kony įsakymais Salim ir Ali dalyvauja nelegaliai prekiaujant dramblio kaulu, kuris iš Kongo Demokratinės Respublikos (KDR) šiaurinėje dalyje esančio Garambos nacionalinio parko per Centrinės Afrikos Respubliką parduodamas vietos prekeiviams arba kuriuo prekiaujama ginčijamame Kafia Kingi regione.
                                 Ali Kony yra atsakingas už derybas dėl dramblio kaulo kainų ir mainus juo su prekeiviais. Kartą ar du kartus per mėnesį Ali susitinka su prekeiviais derėtis dėl VPA dramblio kaulo kainos JAV doleriais arba Sudano svarais, arba parduoti jį už ginklus, amuniciją ir maistą. Joseph Kony yra įsakęs Ali už didžiausias dramblių iltis įsigyti priešpėstinių minų Kony stovyklai apjuosti. 2014 m. liepos mėn. Ali Kony prižiūrėjo operaciją, kurios metu 52 dramblio kaulo vienetai buvo pristatyti Joseph Kony ir galiausiai parduoti.
                                 2015 m. balandžio mėn. Salim išvyko iš Kafia Kingi siekdamas atgauti dramblių ilčių krovinį. Gegužės mėn. Salim dalyvavo transportuojant dvidešimt dramblio kaulo vienetų iš KDR į Kafia Kingi. Maždaug tuo pačiu metu Ali susitiko su prekeiviais, kad įsigytų atsargų, suplanuotų būsimą susitikimą dėl papildomų sandorių ir susitartų dėl to, kas buvo įvardinta kaip Salim lydimas dramblio kaulo krovinys, įsigijimo VPA vardu sąlygų.

                                    Susiję į sąrašą įtraukti asmenys ir subjektai:

                                             Joseph Kony, į sąrašą įtrauktas 2016 m. kovo 7 d.

                                             Salim Kony, į sąrašą įtrauktas 2016 m. rugpjūčio 23 d.

                                             Viešpaties pasipriešinimo armija (VPA), į sąrašą įtraukta 2016 m. kovo 7 d.

                                    11.

                                 Salim KONY (alias: a) Salim Saleh Kony; b) Salim Saleh; c) Salim Ogaro; d) Okolu Salim; e) Salim Saleh Obol Ogaro; f) Simon Salim Obol)

                                    Pareigos: Vadovo pavaduotojas, Viešpaties pasipriešinimo armija

                                    Gimimo data: a) 1992 m.; b) 1991 m.; c) 1993 m.

                                    Adresas: a) Kafia Kingi (teritorija, esanti Sudano ir Pietų Sudano pasienyje, kurios galutinis statusas dar turi būti nustatytas); b) Centrinės Afrikos Respublika

                                    Įtraukimo į sąrašą data:2016 m. rugpjūčio 23 d.

                                    Kita informacija:

                                 Salim Kony yra į sąrašą įtraukto subjekto – Viešpaties pasipriešinimo armijos (VPA) (CFe.002) – vadovo pavaduotojas ir į sąrašą įtraukto asmens – VPA vadovo Joseph Kony (CFi.009) – sūnus. Salim buvo įtrauktas į vadovavimo VPA hierarchiją 2010 m. Jis priklauso vyresniųjų VPA pareigūnų, kurie dirba kartu su Joseph Kony, grupei.

                                    Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                                 Salim Kony į sąrašą buvo įtrauktas 2016 m. rugpjūčio 23 d. pagal Rezoliucijos 2262 (2016) 12 punktą ir 13 punkto d ir g papunkčius, kadangi jis „dalyvauja veiksmuose, keliančiuose grėsmę taikai, stabilumui ar saugumui CAR, arba remia tokius veiksmus“; „teikia paramą ginkluotoms grupuotėms ar nusikaltėlių tinklams neteisėtai naudodamas gamtos išteklius, įskaitant deimantus, auksą, laukinės gamtos išteklius ir produktus, arba jais prekiaudamas CAR arba iš jos“; „yra Komiteto į sąrašą pagal Rezoliucijos 2134 (2014) arba šios rezoliucijos 36 arba 37 punktą įtraukto subjekto vadovas arba teikė paramą Komiteto į sąrašą pagal Rezoliucijos 2134 (2014) arba šios rezoliucijos 36 arba 37 punktą įtrauktam asmeniui ar subjektui arba į sąrašą įtrauktam asmeniui ar subjektui nuosavybės teise priklausančiam ar jo kontroliuojamam subjektui, veikė jo naudai, jo vardu arba jo nurodymu.“
                                 Salim Kony yra VPA vietos štabo vyriausiasis vadas; kartu su Joseph Kony nuo ankstyvos jaunystės planavo VPA išpuolius ir apsaugos priemones. Anksčiau Salim vadovavo grupei, kuri užtikrino Joseph Kony saugumą. Neseniai Joseph Kony pavedė Salim VPA finansinių ir logistinių tinklų administravimą.
                                 Salim ir jo brolis Ali Kony yra atsakingi už drausmės užtikrinimą Viešpaties pasipriešinimo armijoje. Žinoma, kad abu broliai priklauso artimiausiam Joseph Kony vadovavimo ratui ir yra atsakingi už Joseph Kony įsakymų vykdymą. Abu yra priėmę drausminių sprendimų dėl VPA narių, kurie nepakluso VPA taisyklėms, nubaudimo ar nužudymo. Teigiama, kad Salim nužudė VPA narius, kurie ketino dezertyruoti, ir teikė pranešimus Joseph Kony apie VPA grupės ir narių veiklą.
                                 Remdamiesi Joseph Kony įsakymais Salim ir Ali dalyvauja nelegaliai prekiaujant dramblio kaulu, kuris iš Kongo Demokratinės Respublikos (KDR) šiaurinėje dalyje esančio Garambos nacionalinio parko per Centrinės Afrikos Respubliką parduodamas vietos prekeiviams arba kuriuo prekiaujama ginčijamame Kafia Kingi regione.
                                 Salim kartu su apie tuzinu kovotojų dažnai susiburia prie CAR sienos, kad pasitiktų ir lydėtų kitas VPA grupes, gabenančias dramblio kaulą į šiaurę nuo Garambos. 2015 m. balandžio mėn. Salim išvyko iš Kafia Kingi siekdamas atgauti dramblių ilčių krovinį. Gegužės mėn. Salim dalyvavo transportuojant dvidešimt dramblio kaulo vienetų iš KDR į Kafia Kingi.
                                 Anksčiau, 2014 m. birželio mėn., Salim kirto KDR sieną su grupe VPA kovotojų siekdamas nelegaliai medžioti dramblius Garamboje. Be to, Joseph Kony pavedė Salim lydėti du VPA vadus į Garambą siekiant išsiaiškinti ankstesniais metais paslėpto dramblio kaulo slėptuves. 2014 m. liepos mėn. Salim susitiko su antra VPA grupe, kad išvežtų iš viso 52 dramblio kaulo vienetus į Kafia Kingi. Salim buvo atsakingas už dramblio kaulo apskaitos vedimą ir teikimą Joseph Kony ir už informacijos apie dramblio kaulo sandorius teikimą VPA grupėms.

                                    Susiję į sąrašą įtraukti asmenys ir subjektai:

                                             Joseph Kony, į sąrašą įtrauktas 2016 m. kovo 7 d.

                                             Ali Kony, į sarašą įtrauktas 2016 m. rugpjūčio 23 d.

                                             Viešpaties pasipriešinimo armija (VPA), į sąrašą įtraukta 2016 m. kovo 7 d.“

                  II.

                  Reglamento (ES) Nr. 224/2014 I priede prie įrašo Nr. 6, susijusio su Oumar Younous Abdoulaye, prie „Kita informacija“ įrašoma ši informacija:
                  „Pranešta, kad mirė 2015 m. spalio 11 d.“


title: 2016 m. gruodžio 6 d. Komisijos įgyvendinimo reglamentas (ES) 2016/2141, kuriuo iš dalies keičiamos Reglamento (EB) Nr. 1238/95 nuostatos dėl Bendrijos augalų veislių tarnybai mokėtino metinio mokesčio ir ekspertizės mokesčių dydžio

text:
7.12.2016

                  LT

                  Europos Sąjungos oficialusis leidinys

                  L 332/13

            KOMISIJOS ĮGYVENDINIMO REGLAMENTAS (ES) 2016/2141
      2016 m. gruodžio 6 d.
      kuriuo iš dalies keičiamos Reglamento (EB) Nr. 1238/95 nuostatos dėl Bendrijos augalų veislių tarnybai mokėtino metinio mokesčio ir ekspertizės mokesčių dydžio
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1994 m. liepos 27 d. Tarybos reglamentą (EB) Nr. 2100/94 dėl augalų veislių teisinės apsaugos Bendrijoje (1), ypač į jo 113 straipsnį,
      pasikonsultavusi su Bendrijos augalų veislių tarnybos administracine taryba,
      kadangi:

                  (1)

                  Komisijos reglamento (EB) Nr. 1238/95 (2) 9 straipsnio 1 dalyje nustatytas Bendrijos augalų veislių tarnybai (toliau – Tarnyba) už kiekvienus augalų veislių teisinės apsaugos Bendrijoje trukmės metus mokėtino metinio mokesčio dydis;

                  (2)

                  Tarnybos finansinis rezervas tapo mažesnis už lygį, būtiną subalansuotam biudžetui palaikyti ir jos veiklos tęstinumui užtikrinti, todėl metinis mokestis turėtų būti padidintas;

                  (3)

                  Reglamento (EB) Nr. 1238/95 8 straipsnio 1 dalyje ir jo I priede nustatytas veislės, kuri yra paraiškos suteikti augalų veislių teisinę apsaugą Bendrijoje objektas, techninės ekspertizės parengimo ir atlikimo mokesčių, mokėtinų Tarnybai (toliau – ekspertizės mokestis), dydis;

                  (4)

                  iš patirties, susijusios su technine ekspertize, matyti, kad laikui bėgant ekspertizės mokesčiai pagal tam tikras išlaidų grupes gali pakisti. Tarnybos imami mokesčiai turėtų atspindėti bendrą atitinkamų išlaidų grupėms tenkančią sumą, kurią Tarnyba moka ekspertizės tarnyboms. Todėl Reglamento (EB) Nr. 1238/95 I priede nustatyti mokesčiai atitinkamoms išlaidų grupėms turėtų būti pakeisti;

                  (5)

                  todėl Reglamentas (EB) Nr. 1238/95 turėtų būti atitinkamai iš dalies pakeistas;

                  (6)

                  tikslinga nustatyti, kad siūlomi pakeitimai būtų taikomi nuo 2017 m. sausio 1 d., kad ši data atitiktų naujų Tarnybos biudžeto finansinių metų pradžią;

                  (7)

                  šiame reglamente nustatytos priemonės atitinka Bendrijos augalų veislių teisinės apsaugos nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Reglamentas (EB) Nr. 1238/95 iš dalies keičiamas taip:

                  1.

                  9 straipsnio 1 dalis pakeičiama taip:
                  „1.   Tarnyba ima iš augalų veislių teisinės apsaugos Bendrijoje savininko (toliau — savininkas) 330 EUR mokestį už kiekvienus augalų veislių teisinės apsaugos Bendrijoje trukmės metus (metinis mokestis), kaip nustatyta pagrindinio reglamento 113 straipsnio 2 dalies d punkte.“

                  2.

                  I priedas iš dalies keičiamas pagal šio reglamento priedą.

            2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      Jis taikomas nuo 2017 m. sausio 1 d.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. gruodžio 6 d.

               Komisijos vardu

               Pirmininkas

            Jean-Claude JUNCKER

         (1)  OL L 227, 1994 9 1, p. 1.

         (2)  1995 m. gegužės 31 d. Komisijos reglamentas (EB) Nr. 1238/95, nustatantis Tarybos reglamento (EB) Nr. 2100/94 dėl mokesčių Bendrijos augalų veislių tarnybai taikymo įgyvendinimo taisykles (OL L 121, 1995 6 1, p. 31).

         PRIEDAS

               „I PRIEDAS

                  Su technine ekspertize susiję mokesčiai, kaip nurodyta 8 straipsnyje

               Už techninę veislės ekspertizę pagal 8 straipsnį mokėtinas mokestis nustatomas remiantis lentele:

                           (EUR)

                           Išlaidų grupė

                           Mokestis

                              Žemės ūkio augalų grupė

                           1

                           Valgomosios bulvės

                           1 760

                           2

                           Rapsai

                           1 860

                           3

                           Žolės

                           2 430

                           4

                           Kitos žemės ūkio augalų rūšys

                           1 530

                              Vaisių grupė

                           5

                           Obuoliai

                           3 050

                           6

                           Braškės

                           2 920

                           7

                           Kitos vaisių rūšys

                           2 810

                              Dekoratyvinių augalų grupė

                           8

                           Dekoratyviniai augalai, kurių sukauptas gyvas kontrolinis rinkinys, šiltnamio bandymas

                           2 020

                           9

                           Dekoratyviniai augalai, kurių sukauptas gyvas kontrolinis rinkinys, lauko bandymas

                           1 960

                           10

                           Dekoratyviniai augalai, kurių nesukauptas gyvas kontrolinis rinkinys, šiltnamio bandymas

                           1 940

                           11

                           Dekoratyviniai augalai, kurių nesukauptas gyvas kontrolinis rinkinys, lauko bandymas

                           1 730

                           12

                           Dekoratyviniai augalai, specialios fitosanitarinės sąlygos

                           3 350

                              Daržovių grupė

                           13

                           Daržovės, šiltnamio bandymas

                           2 360

                           14

                           Daržovės, lauko bandymas

                           2 150 “


title: 2015 m. balandžio 20 d. Komisijos įgyvendinimo reglamentas (ES) 2015/617, kuriuo 230-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
21.4.2015

               LT

               Europos Sąjungos oficialusis leidinys

               L 102/35

         KOMISIJOS ĮGYVENDINIMO REGLAMENTAS (ES) 2015/617
   2015 m. balandžio 20 d.
   kuriuo 230-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 1 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kuriems taikomas tame reglamente numatytas lėšų ir ekonominių išteklių įšaldymas;

               (2)

               2015 m. balandžio 10 d. Jungtinių Tautų Saugumo Tarybos (JT ST) Sankcijų komitetas patvirtino dviejų asmenų įtraukimą į Sankcijų Al-Qaida tinklui komiteto sudarytą asmenų, grupių ir subjektų, kurių lėšos ir ekonominiai ištekliai turėtų būti įšaldyti, sąrašą;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas;

               (4)

               siekiant užtikrinti, kad šiame reglamente nustatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 20 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedo antraštinė dalis „Fiziniai asmenys“ papildoma šiais įrašais:

                  a)

                     „Ali Ben Taher Ben Faleh Ouni Harzi (alias Abou Zoubair). Gimimo data: 1986 3 9. Gimimo vieta: Ariana, Tunisas. Pilietybė: Tuniso. Paso Nr.: W342058 (Tuniso pasas, išduotas 2011 3 14; nustos galioti 2016 3 13). Nacionalinis asmens identifikavimo kodas: 08705184 (2011 2 24 išduotos Tuniso tapatybės kortelės numeris). Adresas: a) 18 Mediterranean Street, Ariana, Tunisas; b) Sirijos arabų respublika (2015 m. kovo mėn. nustatyta buvimo vieta); c) Irakas (galima alternatyvi buvimo vieta 2015 m. kovo mėn.); d) Libija (anksčiau nustatyta buvimo vieta). Kita informacija: a) fizinis apibūdinimas: akių spalva – ruda; ūgis – 171cm; b) yra nuotrauka, įtrauktina į Interpolo ir JT Saugumo Tarybos specialųjį pranešimą; c) tėvo vardas ir pavardė – Taher Ouni Harzi, motinos vardas ir pavardė – Borkana Bedairia. Įtraukimo į sąrašą pagal 2a straipsnio 4 dalies b punktą data: 2015 4 10.“

                  b)

                     „Tarak Ben Taher Ben Faleh Ouni Harzi (alias Abou Omar Al Tounisi). Gimimo data: 1982 5 3. Gimimo vieta: Tunisas, Tunisas. Pilietybė: Tuniso. Paso Nr.: Z050399 (Tuniso pasas, išduotas 2003 12 9; nustojo galioti 2008 12 8). Nacionalinis asmens identifikavimo kodas: 04711809 (2003 11 13 išduotos Tuniso tapatybės kortelės numeris). Adresas: a) 18 Mediterranean Street, Ariana, Tunisas; b) Sirijos arabų respublika (2015 m. kovo mėn. nustatyta buvimo vieta); c) Irakas (galima alternatyvi buvimo vieta 2015 m. kovo mėn.); d) Libija (anksčiau nustatyta buvimo vieta). Kita informacija: a) fizinis apibūdinimas: akių spalva – ruda; ūgis – 172 cm; b) yra nuotrauka, įtrauktina į Interpolo ir JT Saugumo Tarybos specialųjį pranešimą; c) tėvo vardas ir pavardė – Taher Ouni Harzi, motinos vardas ir pavardė – Borkana Bedairia. Įtraukimo į sąrašą pagal 2a straipsnio 4 dalies b punktą data: 2015 4 10.“